༈ དཔལ་ལྡན་བླ་མ་དམ་པ་ལ་བསྟོད་པའི་ཚིགས་སུ་བཅད་པ་ཚངས་
པའི་དབྱངས་ཞེས་བྱ་བ། རྗེ་བཙུན་བླ་མ་འཇམ་པའི་དབྱངས་ཀྱི་ཞབས་ལ་
ཕྱག་འཚལ་ལོ། །དཔལ་ལྡན་ཡོན་ཏན་ཚོགས་ཀྱི་བྱེད་པོ་ཡིས། །མི་འཇིགས་
སེང་གེའི་ཁྲི་ལ་དབང་བསྐུར་བ། །རྒྱལ་བ་གཉིས་པའི་རྒྱལ་ཚབ་ཆོས་ཀྱི་རྗེ། །
མི་ཕམ་བླ་མ་གཉིས་པ་རྒྱལ་གྱུར་ཅིག །ཁྱོད་ནི་རྣམ་དཔྱོད་ལུས་མཛེས་ཤིང་། །
དར་དིར་ལེགས་བཤད་མགྲིན་པའི་དབྱངས། །མ་ལུས་མཁས་པའི་ཡིད་འཕྲོག་
པ། །རིན་ཆེན་རིགས་པའི་དོ་ཤལ་འཕྱང་། །མཁས་པ་ཀུན་གྱི་ཟུར་ཕུད་ལ། །
བཀའ་ཡིས་རྩེ་དགའ་བགྱིས་པ་ཁྱོད། །དཔལ་ལྡན་ཕྱོགས་རྣམས་ཐམས་ཅད་
ལས། །རྣམ་པར་རྒྱལ་བའི་རྒྱལ་མཚན་འཛིན། །རིགས་པའི་ཉིན་བྱེད་ཁྱོད་
དྲིན་ལས། །གངས་ཅན་བློ་གསལ་བུང་བའི་ཚོགས། །མཐའ་དག་བསྟན་པའི་
པད་ཚལ་དུ། །གསུང་རབ་སྦྲང་རྩིའི་དགའ་སྟོན་མྱོང་། །ད་ལྟ་ཐུབ་པའི་གཞུང་
ལུགས་ལ། །ལོག་པར་འཁུ་བ་རྣམས་ཀྱི་སྙིང་། །ཁྱོད་གསུང་རིགས་པའི་རི་བོ་
ནི། །ཤིན་ཏུ་ལྕི་བས་ཅི་ཡང་ནོན། །བརྩོན་པ་དམ་པའི་དཔུང་གི་ཚོགས། །ཡན་
ལག་བཞི་དང་ལྡན་པ་ཁྱོད། །ལེ་ལོའི་དགྲ་སྡེ་དྲུངས་ཕྱུང་ནས། །ཉམས་པ་མེད་
པའི་གོ་འཕང་འཛིན། །དེ་ཕྱིར་ཆོས་ཚུལ་ཆུ་བོའི་རྒྱུན། །བྱེ་བ་ཕྲག་( ༩༠) བརྒྱ་
ཉིན་བཞིན་དུ། །རྒྱུན་མི་འཆད་པར་འབབ་པ་ལས། །ཁྱོད་ཐུགས་ཆུ་གཏེར་
རྣམ་པར་འཕེལ། །ཁྱོད་ནི་དམ་པའི་མགོན་གྱིས་བཟུངས། །རྒྱལ་བའི་ཐུགས་
བཅུད་བདུད་རྩིའི་རྒྱུན། །ཞལ་གྱི་བུམ་བཟང་ལས་འོངས་པ། །དད་པའི་སྙིམ་

- 388

མཁས་གྲུབ་རིན་པོ་ཆེའི་གསུང་འབུམ་ཐོར་བུ།
པས་རྫོགས་པར་གསོལ། །དེ་སླད་ཆོས་ཀུན་ཐུགས་སུ་ཆུད། །རང་གཞན་གྲུབ་
མཐའི་ཕ་རོལ་ཕྱིན། །སྨྲ་མཁས་རི་དྭགས་ཚོགས་རྣམས་ཀྱི། །དབུས་སུ་སེངྒེའི་
སྒྲ་ཡང་བསྒྲགས། །སྟོང་ཉིད་སྡེར་ཕྲེང་ཆེར་གཡོ་བ། །རྟེན་འབྲེལ་ཟབ་མོའི་ང་
རོ་ཡིས། །དངོས་འཛིན་གླང་ཆེན་མྱོས་པ་དག །སྙིང་ལ་འཆི་བའི་འཇིགས་པ་
འབྱིན། །བདེན་གསུམ་བདེན་པར་གསུང་བ་དང་། །དེ་ཡང་བཅད་བརྡར་
བསྲེགས་པ་ཡི། །གསེར་བཞིན་ཚད་མས་ལེགས་སྦྱངས་པའི། །གསུང་ལ་སུ་
ཞིག་གླགས་ཐོབ་འགྱུར། །དེ་ཕྱིར་རྟོག་གེ་རྣོ་ལྡན་པ། །ལེགས་སྦྱངས་རྒོལ་བ་
སྟོང་དག་ནི། །ཁྱེད་དྲུང་ལྕེ་རྩེ་མགྲིན་པ་ན། །སྙིང་དང་ལྷན་ཅིག་འདར་བ་
བསྟེན། །ལེགས་བཤད་འོད་དཀར་རབ་རྒྱས་ཤིང་། །ལྷག་བསམ་ཆ་ཤས་
ཡོངས་རྫོགས་པ། །གྱ་གྱུའི་རི་བོང་མཚན་མ་དང་། །བྲལ་བའི་ཟླ་བ་ཁྱེད་ཤར་
ཚེ། །ལོག་སྨྲ་འབྱུང་པོའི་བྱ་ཡི་ཚོགས། །མཚན་མོ་བརྒྱུ་བའང་མཚན་མོ་ན། །
ལོང་བས་སྡུག་བསྔལ་ཐོབ་པ་དག །མུན་པའི་ཁུང་བུ་སྐྱབས་སུ་འཛིན།
ནི་དབྱངས་ཅན་མགྲིན་པར་བྱས། །ལེགས་བཤད་བདུད་རྩི་ཞལ་ལ་ཆགས། །
ཕ་རོལ་རྒོལ་བ་མ་ལུས་ཀྱི། །ཁ་ལ་སྨྲ་བཅད་རྒྱ་ཡང་བྱིན། །མཁས་པ་གསེར་
།ཁྱོད་
།རྟག་ཏུ་ལེགས་བཤད་
རིའི་ཕྲེང་བ་ནི། །གཟི་བརྗིད་རབ་རྒྱས་ཉི་མ་ཡི། །དྲུང་ན་མར་མེའི་རྩེ་མོ་
དང་། །མཚུངས་པའི་གནས་ལ་ཁྱོད་ཀྱིས་བཀོད།
ཚོགས་( ༡༠ན) ཀྱིས་གང་། །དུལ་བའི་དཔལ་གྱིས་རྣམ་པར་བརྗོད། །རིགས་
པའི་སྣང་བ་བྱེ་བས་བརྒྱན། །བསྟན་པ་འབའ་ཞིག་གཅེས་པར་དགོངས། །དེ་
ཕྱིར་ཕན་བདེའི་རྩ་ལག་མཆོག །བློ་ལྡན་ཐར་ལམ་སྟོན་པའི་མིག །འགྲོ་བའི་
མཛའ་བཤེས་དམ་པའི་ཕུལ། །ཁྱོད་ལྟའི་མགོན་བཅས་སྐལ་བ་བཟང་། །བག་
ཡོད་ཆུ་ལོན་བརྟན་པོ་ཡིས། །ཉེས་པའི་ཆུ་ཀླུང་རྒྱུན་བཅད་ནས།
།བརྟུལ་
ཞུགས་རྫོགས་པའི་དྲང་སྲོང་མཆོག །ཀུན་གྱི་རལ་པའི་ཅོད་པན་འཛིན། །རང་
གི་དོན་དུ་འཆི་མེད་ཀྱི། །བདེ་བའང་རྩྭ་ལྟར་དགོངས་པ་ཁྱོད། །ཐུགས་རྗེ་ཁོ་
-389-

མཁས་གྲུབ་རྗེའི་གསུང་འབུམ།
557
ནས་གཞན་དོན་ཕྱིར། །དཀའ་བ་བརྒྱ་ཕྲག་དག་གིས་དགེས། །རི་རབ་ལྟ་བུར་
བརྟན་པའི་ཐུགས། །བྱམས་པའི་རླུང་ཤུགས་ཀྱིས་བསྐྱོད་པས། །ཤིང་བལ་
བཞིན་དུ་སྲིད་པ་འདིར། །འགྲོ་བའི་དོན་དུ་གཡོ་བ་ལགས། །རིམ་གཉིས་ནོར་
བུའི་ཅོད་པན་གྱིས། །བསླབ་གསུམ་གདེངས་ཀ་རབ་ཏུ་མཛེས། །ཟབ་ཡངས་
རྒྱུད་སྡེའི་རྒྱ་མཚོ་ལ། །དབང་བསྒྱུར་གདེངས་ཅན་དབང་པོ་ཁྱོད། །ཏིང་
འཛིན་མཆོག་གི་བདེ་བ་ལ། །འདོད་དགུར་སྤྱོད་པའི་མཐུ་ལྡན་ཡང་། །འགྲོ་
བའི་མུན་སེལ་ངལ་བ་ལ། །ལྷག་པར་གཞོལ་འདི་རྨད་དུ་བྱུང་། །མདོར་ན་
ཡབ་རྗེ་དམ་པའི་བཀའ། །རྒྱལ་བའི་རིང་ལུགས་ཡོངས་རྫོགས་པ། །ཉམས་པ་
མེད་པའི་བཀའ་དྲིན་མཛད། །ཕན་མཛད་ཁྱོད་ལ་ཕྱག་འཚལ་ལོ། །སྐྱེ་བོ་ཡོན་
ཏན་མེད་ལ་ཡང་། །ཡོན་ཏན་ལྷག་པར་སྒྲོ་བཏགས་ནས། །གཅམ་བུ་ཁོ་ནའི་
ངག་གིས་ནི། །མགུ་བ་ལྷུར་ལེན་ཚིག་ཏུ་སྨྲ། །ཁྱོད་ཀྱི་ཡོན་ཏན་ཆུ་གཏེར་ལས། །
སྐྲ་རྩེས་བཟུངས་པའི་ཐིགས་པ་ལྟར།
།བསྔགས་( ༡༠བ) པའི་འདབ་བརྒྱ་
དགོད་པ་འདི། །ཚད་མའི་ཉིན་བྱེད་འོད་ཀྱིས་ཕྱེ། །དེ་ལྟར་དགེ་བའི་བཤེས་
ཀྱི་ཡོན་ཏན་གྱི། །མེ་ཏོག་ཕྲེང་མཛེས་ཅུང་ཟད་སྤེལ་བ་ལས། །ཐོབ་པའི་དགེ་
བས་འགྲོ་བ་མ་ལུས་པ། །ཐེག་པ་མཆོག་གི་མགོན་དང་ལྡན་གྱུར་ཅིག . །རབ་
བྱེད་འདི་ཡང་གངས་རིའི་ཁྲོད་འདི་ན། །སྙན་དངགས་དབང་པོ་ཀུན་གྱི་མགོ་
བོ་ལ། །ཚིག་གི་གོམ་པ་འགོད་མཁས་དགེ་ལེགས་དཔལ། །བཟང་པོས་ཚིག་གི་
སྦྱོར་བ་སྤངས་ཏེ་སྨྲས། །དཔལ་ལྡན་མཁས་པ་མ་ལུས་པའི་ཅོད་པན་འཛིན་
པའི་ཞབས་ཀྱི་པདྨོས་ས་ཆེན་པོ་ལ་དབུགས་འབྱིན་པར་མཛད་པ་དེ་ཉིད་ལ་་་
ཡོན་ཏན་རབ་ཏུ་བསྔགས་པའི་ཚིགས་སུ་བཅད་པ་ཚངས་པའི་དབྱངས་ཞེས་་
བྱ་བ་འདི་ནི། མགོན་པོ་དེའི་བཀའ་དྲིན་གྱིས་ཉེ་བར་འཚོ་བ། སྡེ་སྣོད་རིན་པོ་
ཆེའི་ནོར་གྱིས་བློ་གྲོས་ཀྱི་བང་མཛོད་རབ་ཏུ་ཁེངས་པ་འཛིན་པ་དུ་མས། ཚིག་
གི་སྦྱོར་བའི་འཆིང་བ་དང་མི་ལྡན་པའི་གོ་བདེ་བར་བརྗོད་ཅིག་ཅེས་ཉེ་བར་་
-390-

མཁས་གྲུབ་རིན་པོ་ཆེའི་གསུང་འབུམ་ཐོར་བུ།
བསྐུལ་ནས་གསོལ་བ་འདེབས་པའི་རྐྱེན་གྱིས་མཚམས་སྦྱར་བའི་བྱེད་པ་ལས།
རིགས་པའི་གནས་ཀྱི་འབྱོར་པ་དམ་པའི་དཔལ་ལ་འདོད་དགུར་སྤྱོད་པའི་་་་་
སྐལ་བ་མཆོག་དང་ལྡན་པའི་བཙུན་པ་དགེ་ལེགས་ཀྱིས་སྤྲོ་བ་ལྷུར་ལེན་པའི་་་
མགྲིན་པ་ཅུང་ཟད་གཟེངས་བསྟོད་དེ་སྨྲས་པའོ།། །།